Ожалошћена породица/12
ПОЈАВА XII

ПРЕЂАШЊИ, без ТРИФУНА

ГИНА: Па то ће цео свет да се усели? 
САРКА: Чудо нећеш и ти, пријатељ-Мићо? 
МИЋА: Ама, ко каже да нећу? Ако је чија дужност да се нађе овде као чувар, онда сам то ја на првом месту. 
САРКА: А да л' мислиш ти да чуваш ствари или сестричину? 
МИЋА: Уосталом, признајте, прија-Сарка, лепушкаста је. 
САРКА: Признајем, де! 
МИЋА: Одох ја по мој куферчић. Бићу ја овде пре свих осталих. (Оде.) 
 

Ожалошћена породица